ਐੱਸ. ਆਨੰਦ
ਐਸ. ਆਨੰਦ ਇੱਕ ਭਾਰਤੀ ਲੇਖਕ, ਪ੍ਰਕਾਸ਼ਕ ਅਤੇ ਪੱਤਰਕਾਰ ਹੈ। ਉਸਨੇ, ਡੀ. ਰਵੀਕੁਮਾਰ ਦੇ ਨਾਲ, 2003 ਵਿੱਚ ਪਬਲਿਸ਼ਿੰਗ ਹਾਊਸ ਨਵਯਾਨ ਦੀ ਸਥਾਪਨਾ ਕੀਤੀ, ਜੋ "ਜਾਤ-ਪਾਤ ਵਿਰੋਧੀ ਨਜ਼ਰੀਏ ਤੋਂ ਜਾਤ ਦੇ ਮੁੱਦੇ 'ਤੇ ਧਿਆਨ ਕੇਂਦਰਿਤ ਕਰਨ ਵਾਲਾ ਭਾਰਤ ਦਾ ਪਹਿਲਾ ਅਤੇ ਇੱਕੋ-ਇੱਕ ਪ੍ਰਕਾਸ਼ਨ ਘਰ ਹੈ।" ਨਵਯਾਨ ਨੇ 2007 ਵਿੱਚ ਬ੍ਰਿਟਿਸ਼ ਕਾਉਂਸਿਲ - ਲੰਡਨ ਬੁੱਕ ਫੇਅਰ ਇੰਟਰਨੈਸ਼ਨਲ ਯੰਗ ਪਬਲਿਸ਼ਰ ਆਫ ਦਿ ਈਅਰ ਅਵਾਰਡ ਜਿੱਤਿਆ ਸੀ। ਪਾਲੀ ਵਿੱਚ, ਸ਼ਬਦ "ਨਵਯਾਨ" ਦਾ ਅਰਥ ਹੈ "ਨਵਾਂ ਵਾਹਨ"। ਬੀ ਆਰ ਅੰਬੇਡਕਰ ਨੇ 1956 ਵਿੱਚ ਇਸ ਸ਼ਬਦ ਦੀ ਵਰਤੋਂ ਬੁੱਧ ਧਰਮ ਦੀ ਸ਼ਾਖਾ ਦਾ ਵਰਣਨ ਕਰਨ ਲਈ ਕੀਤੀ ਜੋ ਹਿਨਯਾਨ-ਮਹਾਯਾਨ ਵੰਡ ਵਿੱਚ ਨਹੀਂ ਫਸੇਗੀ, ਪਰ ਦਲਿਤਾਂ ਨੂੰ ਭਾਰਤ ਵਿੱਚ ਬਰਾਬਰੀ ਪ੍ਰਾਪਤ ਕਰਨ ਵਿੱਚ ਮਦਦ ਕਰੇਗੀ। ਐਸ. ਆਨੰਦ ਇੱਕ ਅੰਬੇਡਕਰਵਾਦੀ ਅਤੇ ਇੱਕ ਬੋਧੀ ਹੈ। ਐਸ. ਆਨੰਦ ਨੇ ਸ਼੍ਰੀਵਿਦਿਆ ਨਟਰਾਜਨ, ਅਤੇ ਚਿੱਤਰਕਾਰ ਦੁਰਗਾ ਬਾਈ ਵਿਯਾਮ ਅਤੇ ਸੁਰੇਸ਼ ਵਿਯਾਮ ਦੇ ਨਾਲ ਸਹਿ-ਲੇਖਕ ਵਜੋਂ ਬਹੁਤ ਹੀ ਪ੍ਰਸਿੱਧ ਗ੍ਰਾਫਿਕ ਨਾਵਲ ਭੀਮਾਇਣ: ਅਛੂਤਤਾ ਦੇ ਅਨੁਭਵ ਤੇ ਕੰਮ ਕੀਤਾ ਸੀ ਜੋ ਕਿ ਬੀ.ਆਰ. ਅੰਬੇਡਕਰ ਦੇ ਜੀਵਨ 'ਤੇ ਆਧਾਰਿਤ ਹੈ। ਉਸਨੇ ਅੰਬੇਡਕਰ ਦੀ ਕਲਾਸਿਕ ਜਾਤ-ਪਾਤ ਦਾ ਬੀਜ ਨਾਸ਼ ਦੀ ਵਿਆਖਿਆ ਵੀ ਕੀਤੀ ਹੈ; ਐਨੋਟੇਟਿਡ ਐਡੀਸ਼ਨ ਵਿੱਚ ਅਰੁੰਧਤੀ ਰਾਏ ਦੁਆਰਾ "ਦ ਡਾਕਟਰ ਐਂਡ ਦ ਸੇਂਟ" ਸਿਰਲੇਖ ਵਾਲਾ ਇੱਕ ਸ਼ੁਰੂਆਤੀ ਲੇਖ ਹੈ। ਉਸਨੇ ਪ੍ਰਧਾਨ ਗੋਂਡ ਕਲਾਕਾਰ ਵੈਂਕਟ ਰਮਨ ਸਿੰਘ ਸ਼ਿਆਮ ਦੇ ਨਾਲ ਫਾਈਡਿੰਗ ਮਾਈ ਵੇਅ ਦਾ ਸਹਿ-ਲੇਖਣ ਵੀ ਕੀਤਾ। ਉਹ ਉਸਤਾਦ ਐਫ. ਵਸੀਫੂਦੀਨ ਡਾਗਰ ਨਾਲ ਧਰੁਪਦ ਦਾ ਵਿਦਿਆਰਥੀ ਹੈ। ਨਵਯਾਨ ਸ਼ੁਰੂ ਕਰਨ ਤੋਂ ਪਹਿਲਾਂ, ਆਨੰਦ ਆਉਟਲੁੱਕ ਅਤੇ ਤਹਿਲਕਾ ਨਾਲ ਪੱਤਰਕਾਰ ਸਨ। ਉਸਦਾ ਵਿਆਹ ਆਰ. ਸਿਵਪ੍ਰਿਆ ਨਾਲ ਹੋਇਆ ਹੈ ਜੋ ਬਲੂਮਸਬਰੀ ਇੰਡੀਆ ਨਾਲ ਕੰਮ ਕਰਦੀ ਹੈ।